ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இந்தியாவின் ஆராய்ச்சி மற்றும் மேம்பாட்டு செலவும் அறிவியல் வெளியீடுகளும் அதிகரித்துள்ளன
ஆராய்ச்சி மற்றும் மேம்பாட்டுக்காக இந்தியாவின் மொத்த செலவு 2008க்கும் 2018க்கும் இடையே மூன்று மடங்கு அதிகரித்துள்ளது. இதற்கு அரசு துறைகள் முக்கிய காரணம் ஆகும். மேலும், சர்வதேச அளவில் சிறந்த சில நாடுகளில் ஒன்றாக இந்தியா இடம்பெறும் அளவுக்கு அறிவியல் வெளியீடுகளின் எண்ணிக்கையும் அதிகரித்துள்ளது. தேசிய அறிவியல் மற்றும் தொழில்நுட்ப மேலாண்மை நிறுவனம், அறிவியல் மற்றும் தொழில்நுட்பத் துறை, வெளியிட்டுள்ள தேசிய அறிவியல் மற்றும் தொழில்நுட்ப கணக்கெடுப்பு 2018ன் அடிப்படையிலான ஆராய்ச்சி, மேம்பாட்டு புள்ளிவிவரங்கள் மற்றும் குறியீடுகள் 2019-20ன் மூலம் இது தெரியவருகிறது.
"உயர் கல்வி, ஆராய்ச்சி, மேம்பாட்டு நடவடிக்கைகள் மற்றும் ஆதரவு, அறிவுசார் சொத்துரிமை மற்றும் தொழில் போட்டித்திறன் ஆகியவற்றில் ஆதாரம்-சார்ந்த கொள்கை முடிவுகள் மற்றும் திட்டங்களை வகுக்க நாட்டின் ஆராய்ச்சி மற்றும் மேம்பாட்டு குறியீடுகள் பற்றிய அறிக்கை ஒரு அசாதரணமான முக்கிய ஆவணம் ஆகும்," என்று அறிவியல் மற்றும் தொழில்நுட்பத் துறை செயலாளர், பேராசிரியர். அசுதோஷ் ஷர்மா கூறினார்.
வெளியீடுகள் அதிகரித்திருப்பதன் மூலம் தேசிய அறிவியல் கழக தரவுத்தளத்தின் மதிப்பீடுகளில் உலக அளவில் மூன்றாம் இடத்திலும், அறிவியல் மற்றும் பொறியியல் முனைவர் பட்டங்களிலும் மூன்றாம் இடத்திலும் இந்தியா இருப்பதாக இந்த அறிக்கை கூறுகிறது. பத்து லட்சம் மக்களுக்கு ஆராய்ச்சியாளர்களின் எண்ணிக்கை 2000 ஆண்டில் இருந்து இரட்டிப்பு ஆகியுள்ளது.
அறிக்கையின் சில முக்கிய கண்டுபிடிப்புகள் பின் வருமாறு:
ஆராய்ச்சி மற்றும் மேம்பாட்டுக்காக இந்தியாவின் மொத்த செலவு 2008 - 2018க்கு இடையே மூன்று மடங்கு அதிகரித்துள்ளது.
ஆராய்ச்சி மற்றும் மேம்பாட்டுக்கு மத்திய அறிவியல் மற்றும் தொழில்நுட்ப நிறுவனங்கள் வெளியில் இருந்து தரும் ஆதரவு கணிசமாக உயர்ந்துள்ளது
பத்து லட்சம் மக்களுக்கு ஆராய்ச்சியாளர்களின் எண்ணிக்கை 2000 ஆண்டில் இருந்து இரட்டிப்பு ஆகியுள்ளது
தேசிய அறிவியல் கழக தரவுத்தளத்தின் படி அறிவியல் வெளியீடுகளில் உலக அளவில் மூன்றாம் இடத்தில் இந்தியா இருக்கிறது
உள்ளுறை காப்புரிமை பதிவு செய்வதில் உலகத்திலேயே இந்தியா ஒன்பதாவது இடத்தில் இருக்கிறது
மேலும் தகவல்களுக்கு, டாக்டர் பிரவீன் அரோரா, Sc-G . தலைவர், அறிவியல் மற்றும் தொழில்நுட்பத் துறையை தொடர்பு கொள்ளவும்.
மின்னஞ்சல்: parora[at]nic[dot]in, கைபேசி: +91-9654664614
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 213.72 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 213.72 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.04 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 52,336 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.12 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.69 சதவீதமாக உள்ளது. கடந்த 24 மணி நேரத்தில் 6,032 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,86,496.
இந்தியாவில் கடந்த 24 மணி நேரத்தில் 4,417 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,67,490 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.77 கோடி  வாராந்திரத் தொற்று 2.06 சதவீதமாக உள்ளது. தினசரித் தொற்று விகிதம் 1.20 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856983
வணிகம் மற்றும் தொழில்துறை அமைச்சகம்
உலகளாவிய புதுமைகள் குறியீட்டில் முதல் 25 இடங்களுக்குள் இந்தியாவை கொண்டு செல்வது நமது லட்சியமாக இருக்க வேண்டும்: திரு பியூஷ் கோயல்
உலகளாவிய புதுமைகள் குறியீட்டில் இந்தியாவை முதல் 25 இடங்களுக்குள் கொண்டு செல்ல முயற்சி செய்ய புதுமை சூழலியலின் பங்குதாரர்களுக்கு வர்த்தகம் மற்றும் தொழில்கள், நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளி அமைச்சர், திரு பியூஷ் கோயல் அழைப்பு விடுத்தார்.
உலகளாவிய புதுமைகள் குறியீட்டில் 2014-ல் 76-ம் இடத்தில் இருந்த இந்தியா 2021-ல் 46-ம் இடத்திற்கு முன்னேறியதற்கு நமது புது நிறுவனங்களே  முக்கிய காரணம் என்று திரு கோயல் கூறினார்.
“ஸ்டார்ட்அப் இந்தியா புதுமைகள் வாரத்தை” புதுதில்லியில் இன்று காணொலி மூலம் தொடங்கி வைத்த அவர் இவ்வாறு கூறினார். முதல் ஸ்டார்ட்அப் புதுமைகள் வாரத்தில் பங்கேற்றதற்கு தமது மகிழ்ச்சியை வெளிப்படுத்திய திரு கோயல், விடுதலையின் அமிர்த பெருவிழாவின் ஒரு பகுதியாக புதுமை சூழலியலை கொண்டாடுவது, நமது ஸ்டார்ட்அப்களை வலுப்படுத்துவதற்கான நடவடிக்கைக்கான அழைப்பு என்றும் கூறினார்.
ஸ்டார்ட்அப் வாரக் கொண்டாட்டங்களை வருடாந்திர நிகழ்வாக நிறுவனமயமாக்க வேண்டியதன் அவசியத்தைப் பற்றி அமைச்சர் பேசினார், இதன் மூலம் நமது ஸ்டார்ட்அப் சுற்றுச்சூழல் அமைப்பை மதிப்பாய்வு செய்து, புதுப்பித்து, புத்துயிர் அளித்து மறுசீரமைக்க முடியும். நமது தொழில்முனைவோரைக் கொண்டாடும் வேளையில் எதிர்காலத்திற்கான செயல்திட்டத்தை வகுத்துக்கொள்வதற்கான கண்ணோட்டத்தை உருவாக்குவது அவசியம் என்று அவர் கூறினார்.
நாட்டின் முன்னணி புதிய நிறுவனங்கள், தொழில் முனைவோர், முதலீட்டாளர்கள், வழிகாட்டுதலை வழங்குபவர்கள், நிதி வழங்கும் அமைப்புகள், வங்கிகள், கொள்கைகளை உருவாக்குபவர்கள் மற்றும் இதர தேசிய/சர்வதேச பங்குதாரர்களை ஒன்றாக இணைப்பதே இந்த ஸ்டார்ட் அப் மற்றும் புதுமைகள் திருவிழாவின் முதன்மை நோக்கமாகும்.
மாநிலங்கள், யூனியன் பிரதேசங்கள் மற்றும் இந்திய அரசின் பல்வேறு துறைகள் உள்ளிட்டவை ஒரு வார காலம் நடைபெறும் இந்த விழாவில் பங்கேற்கும். பல்வேறு அமர்வுகள் இந்த விழாவின் ஒரு பகுதியாக திட்டமிடப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1788900
மனித வள மேம்பாட்டு அமைச்சகம்
மத்திய கல்வி அமைச்சர் கட்டடக்கலை கல்வி விதிமுறைகளின் குறைந்தபட்சத் தரநிலைகள், 2020 - ஐ தொடங்கினார்
கல்வி அமைச்சகத்தினால் செய்யப்படும் பொருத்தமான கல்விச் சீர்திருத்தங்களின் தொடர்ச்சியாக, கல்வி அமைச்சர் திரு.ரமேஷ் போக்ரியால் நிஷாங்க், "கட்டடக்கலைக் கல்வி விதிமுறைகளின் குறைந்தபட்சத் தரநிலைகள், 2020" ஐ இன்று இங்கு தொடங்கினார். இந்நிகழ்ச்சியில் கல்வித்துறை அமைச்சர் திரு. சஞ்சய் தோத்ரே கலந்து கொண்டார். இந்நிகழ்ச்சியில் கல்வி அமைச்சகத்தின் மூத்த அதிகாரிகள் மற்றும் கட்டிடக்கலை கவுன்சில் தலைவர் Ar. ஹபீப் கான் ஆகியோர் கலந்து கொண்டனர்.
பங்கேற்பாளர்களிடையே திரு. போக்ரியால் உரையாற்றும் போது, இந்தியாவின் தனித்துவமான கட்டடக்கலை அழகு, அதன் நினைவுச்சின்னங்கள் மற்றும் கோயில்கள் பற்றி எடுத்துரைத்தார். அப்போது, கட்டிடக்கலைக் கவுன்சில்  தற்போதைய மற்றும் கடந்த காலக் கட்டிடக்கலைப் பொக்கிஷங்களிலிருந்து உத்வேகம் பெற வேண்டும், மேலும் கட்டிடக்கலைத் துறையில் ஒரு முன்னுதாரணமான மாற்றத்தைக் கொண்டு வருவதன் மூலம், இந்தியாவை மீண்டும் கட்டிடக் கலைக்கு, உலகத் தலைமையகமாக்க வேண்டும் என்று கூறினார். கவுன்சிலின் நிபுணர்களால் தயாரிக்கப்பட்டுள்ள இந்த ஒழுங்குமுறைகள் குறித்து பெரிதும் நம்பிக்கை தெரிவித்த அமைச்சர், மனித வாழ்விடங்களில் உள்ள முக்கிய பிரச்சினைகள் மற்றும் சவால்கள் ஆகியவற்றில் நாட்டில் புதிய சூழலைக் கட்டமைத்து, புதுமை மற்றும் திறன் மேம்பாட்டுத் துறைகளில் இந்தியாவை ஒரு புதிய உயரத்திற்குக் கொண்டு செல்ல முடியும். இந்தியாவின் கட்டிடக்கலை, அதன் வரலாறு, கலாச்சாரம் மற்றும் மதம் ஆகியவற்றில் வேரூன்றியுள்ளது என்றார்.
இந்நிகழ்ச்சியில் பேசிய திரு. தோத்ரே, இந்த விதிமுறைகள் நீண்ட காலமாக உருவாக்கப்பட்டு வருகின்றன, மேலும் 1983ஆம் ஆண்டில் செய்யப்பட்ட முந்தைய விதிமுறைகளுக்குப் பின்னர், நீண்ட இடைவெளிக்கு பின்னர் புதிய வெளிச்சத்தைக் கண்டுள்ளதாகத் தெரிவித்தார். அப்போதிருந்து, கல்விச் சூழ்நிலை உலகம் முழுவதும் ஒரு பெரிய மாற்றத்தை அடைந்துள்ளது. எனவே, நாட்டில் கட்டடக்கலைக் கல்வியைக் கையாளும் ஒழுங்குமுறைகள் இந்தத் துறையின் சமீபத்திய வளர்ச்சியின் வெளிச்சத்தில் திருத்தப்பட வேண்டிய நேரம் இது. பண்டைய நகரங்கள், நினைவுச்சின்னங்கள், கோயில்கள், கட்டிடங்கள் போன்ற அனைத்தும் பணக்கார இந்திய கலாச்சாரப் பாரம்பரியம் மற்றும் பிரமிக்க வைக்கும் கட்டிடக்கலை ஆகியவற்றின் சான்றாகும். நவீன இந்தியாவின் கட்டிடக்கலை உலகில் மிகச் சிறந்த கட்டிடக் கலைகளுடன் போட்டியிடும் ஆற்றலைக் கொண்டுள்ளது என்று தெரிவித்தார்
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 139 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 139 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.19 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779090
(Visitor Counter : 107
அறிவியல் மற்றும் தொழில்நுட்பத்துறை
சிஎஸ்ஐஆர், தில்லி ஐஐடி-யின் உன்னத் பாரத் திட்டம் மற்றும் விஞ்ஞான பாரதி இணைந்து புரிந்துணர்வு ஒப்பந்தம்
தில்லி தொழில்நுட்ப பயிலகத்தின்  உன்னத் பாரத் திட்டம், புதுதில்லி விஞ்ஞான பாரதி ஆகியவை இணைந்து புரிந்துணர்வு ஒப்பந்தத்தில் கையெழுத்திட்டுள்ளன. இந்த ஒப்பந்தம், உன்னத் பாரத் திட்டத்திற்கு சிஎஸ்ஐஆர் கிராமிய தொழில்நுட்பங்களைப் பெற வழிவகுக்கும். இந்திய கிராமப்புற வளர்ச்சிக்கான உன்னத் பாரத் திட்டம் தொடர்பான ஒத்துழைப்புக்கும், இணைந்த செயல்பாட்டுக்கும் இது அடித்தளமிடும் என்று எதிர்பார்க்கப்படுகிறது.
விரிவான தகவல்களுக்கு - https://pib.gov.in/PressReleasePage.aspx?PRID=1642066
-------
(Visitor Counter : 115
பெட்ரோலியம் மற்றம் இயற்கை எரிவாயு அமைச்சகம்
பார்மர் சுத்திகரிப்பு ஆலை "பாலைவனத்தின் அணிகலனாகத்" திகழ்ந்து ராஜஸ்தான் மக்களுக்கு வேலைவாய்ப்பையும், மகிழ்ச்சியையும் அளிக்கும்: திரு. ஹர்தீப் சிங் பூரி
பார்மர் சுத்திகரிப்பு ஆலை "பாலைவனத்தின் அணிகலனாகத்" திகழ்ந்து ராஜஸ்தான் மக்களுக்கு வேலைவாய்ப்பையும், மகிழ்ச்சியையும் அளிக்கும் என்று மத்திய பெட்ரோலியம் மற்றும் இயற்கை வாயுத் துறை அமைச்சர் திரு. ஹர்தீப் சிங் பூரி கூறியுள்ளார்.
இந்துஸ்தான் பெட்ரோலியம் கார்ப்பரேஷன் லிமிடெட் நிறுவனத்தின் கீழ் செயல்படும் ராஜஸ்தான் சுத்திகரிப்பு ஆலை லிமிடெட் நிறுவனத்தில் இன்று  நடைபெற்ற செய்தியாளர் சந்திப்பின் போது பேசிய மத்திய அமைச்சர், பார்மர் சுத்திகரிப்பு ஆலைத் திட்டம் பிரதமர் திரு. நரேந்திர மோடியின் தொலைநோக்குப் பார்வையாகிய தற்சார்பு இந்தியா மற்றும் "மேக் இன் இந்தியா" போன்றவற்றின் வெளிப்பாடு என்றார்.
இந்தப் பசுமை சுத்திகரிப்பு ஆலை, எச்.பி.சி.எல்-ன் ராஜஸ்தான் சுத்திகரிப்பு ஆலை லிமிடெட் நிறுவனம் மற்றும் ராஜஸ்தான் மாநில அரசு போன்றவற்றின் கூட்டு முயற்சியால் அமைக்கப்பட்டுள்ளது. அதனடிப்படையில் எச்.பி.சி.எல் -ன் ராஜஸ்தான் சுத்திகரிப்பு ஆலை லிமிடெட் நிறுவனம் 74 சதவீத பங்குகளையும், ராஜஸ்தான் மாநில அரசு 26 சதவீத பங்குகளையும் கொண்டுள்ளன.
கடந்த 2008 ஆம் ஆண்டில் இந்தத் திட்டத்தை செயல்படுத்த முன்முயற்சிகள் மேற்கொள்ளப்பட்டு, 2013 ஆம் ஆண்டில் அதற்கு ஒப்புதல் கிடைக்கப் பெற்றது. 2018 ஆம் ஆண்டில் இந்தத் திட்டத்தை மறுசீராய்வு செய்து பணிகள் தொடங்கப்பட்டன.
கடந்த இரண்டு ஆண்டுகளாக கொவிட்-19 பெருந்தொற்று போன்ற பல்வேறு பிரச்சனைகளுக்கு மத்தியில் இந்தத் திட்டம் 60 சதவீதத்திற்கும் மேலாக முடிவடைந்துள்ளது.
எச்.பி.சி.எல்-ன் ராஜஸ்தான் சுத்திகரிப்பு ஆலை லிமிடெட் நிறுவனம் ஆண்டுக்கு 9 மில்லியன் மெட்ரிக் டன் கச்சா எண்ணெய்யை சுத்திகரிப்பு செய்யும் திறன் கொண்டது. இதன் மூலம் 2.4 மில்லியன் டன் பெட்ரோலியப் பொருட்களை உற்பத்தி செய்யப்படும். இதனால் கச்சாப் பொருட்கள் மீதான இறக்குமதி வரிச்சுமை குறையும் என்று மத்திய அமைச்சர் கூறினார். மேற்கு ராஜஸ்தான் பகுதியின் தொழில்துறைக்கு முக்கியத்துவம் அளிக்கும் விதமாக இந்தத் திட்டம் அமைவதோடு, வரும் 2030 ஆண்டிற்குள் இந்தியாவின் தொலைநோக்குப் பார்வையான ஆண்டுக்கு 450 மில்லியன் மெட்ரிக் டன் கச்சா எண்ணெய் சுத்திகரிப்புத் திறன் என்ற இலக்கை அடைவதற்கும் வழிவகை செய்யும் என்றார்.
தற்போது 95,000 கோடி ரூபாய் மதிப்பிலான கச்சாப் பொருட்கள் இறக்குமதி செய்யப்படுவதாகவும், இந்தப் புதிய ஆலை செயல்பாட்டுக்கு வந்தால், 26,000 கோடி ரூபாய் அளவுக்கே கச்சாப் பொருட்கள் இறக்குமதி செய்யப்படும் என்றும் அவர் தெரிவித்தார். மேலும் இந்த ஆலை மூலம் நேரடியாக 35,000 பேருக்கும், மறைமுகமாக 1,00,000 பேருக்கும் வேலைவாய்ப்பு கிடைக்கப்பெறும் என்றும் அமைச்சர் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
பாட்னாவிலிருந்து பாண்டு வுக்கு உணவு தானியங்களை எடுத்துச் செல்லும் முன்மாதிரி கப்பல் போக்குவரத்து வடகிழக்கு நுழைவாயிலுக்கு புதிய வழியை திறந்து விடும் என திரு. பியூஷ் கோயல் கூறியுள்ளார்.
பாட்னாவிலிருந்து பாண்டு வுக்கு உணவு தானியங்களை எடுத்துச் செல்லும் முன்மாதிரி கப்பல் போக்குவரத்து வடகிழக்கு நுழைவாயிலுக்கு புதிய வழியை திறந்து விடும் என மத்திய நுகர்வோர் விவகாரம், உணவு, பொது விநியோகம், ஜவுளி, வர்த்தகம் மற்றும் தொழில்துறை அமைச்சர் திரு. பியூஷ் கோயல் கூறியுள்ளார். பாட்னாவிலிருந்து பாண்டுவுக்கு உணவு தானியங்களை எடுத்துச் செல்லும் எம்வி லால் பகதூர் சாஸ்திரி கப்பலை காணொலி மூலம் கொடியசைத்து துவக்கி வைத்ததுடன், கலுகாட்டில் பன்முக போக்குவரத்து முனையத்துக்கு அடிக்கல் நாட்டி உரையாற்றிய அவர், வடகிழக்கு நுழைவாயிலுக்கு  இந்த 2,350 கி.மீ பயணம் புதிய வழியைத் திறந்து விடும் என்று கூறினார். எம்வி லால் பகதூர் சாஸ்திரி என்ற கப்பலின் பெயர் , ஜெய் ஜவான் ஜெய் கிஷான் என்ற முழக்கம் எழுப்பிய சாஸ்திரியை நினைவு படுத்தியுள்ளதாக கூறினார். நமது விவசாயிகளின் விளைபொருட்களுக்கு நல்ல விலை கிடைக்கச் செய்யும் வகையில் அவர்களது பாதையை விரிவுபடுத்தி தற்சார்பு இந்தியா என்னும் வாழ்க்கை முறையை அளிக்கும் என்று அவர் தெரிவித்தார். இந்த நிகழ்ச்சி பிரதமரின் கிழக்கு நோக்கிய நடவடிக்கை மற்றும் பீகார், வடகிழக்கை உள்ளடக்கிய வளர்ச்சி என்னும் பிரதமரின் கூட்டு கண்ணோட்டத்துக்கு சரியான எடுத்துக்காட்டாகும் என்று அவர் தெரிவித்தார்.
ரூ.78 கோடியில் திட்டமிடப்பட்டுள்ள கலுகாட் பன்முக போக்குவரத்து முனையம், இந்தப் பிராந்தியத்தின் சமூகப் பொருளாதார வளர்ச்சியையும், பல மடங்கு வேலை வாய்ப்பையும் உருவாக்கும் என்று அமைச்சர் கூறினார். வடக்கு பீகாரில் போக்குவரத்து நெருக்கடி மிக்க சாலைகளின் நெரிசலைக் குறைக்கவும், மாற்று வழியை ஏற்படுத்தவும், உணவு தானியங்கள், வடகிழக்கு பகுதிக்கான சரக்கு போக்குவரத்து ஆகியவற்றுக்கு பெருமளவில் உதவும்.
நீர்வழிகள் கட்டமைப்பு மற்றும் சுற்றுச்சூழலுக்கான முழுமையான வளர்ச்சிக்கு அரசு நான்கு பெரிய நடவடிக்கைகளை எடுத்துள்ளதாக குறிப்பிட்ட திரு. கோயல், உள்நாட்டு நீர்வழி சரக்கு போக்குவரத்தை அதிகரிப்பதுவும் இதில் ஒன்று என்று கூறினார். பொருளாதார வளர்ச்சி மற்றும் நீடித்த மேம்பாட்டுக்கான மாறுபட்ட அணுகுமுறை, பிரதமர் கதிசக்தி நீர்வழிகள் திட்டத்தின் கீழ், கூறப்பட்டுள்ள 7 எஞ்சின்களில் ஒன்றாகும்.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு. சர்பானந்த சோனோவால், வனம், சுற்றுச்சூழல் மற்றும் பருவநிலை மாற்றத்துறை இணையமைச்சர் திரு. அஷ்வினி குமார் சவுபே , துறைமுகங்கள், கப்பல் போக்குவரத்து மற்றும் நீர்வழிகள் துறை இணையமைச்சர்கள் திரு. ஶ்ரீபத் நாயக்,திரு .சாந்தனு தாக்கூர், நாடாளுமன்ற உறுப்பினர்கள் திரு. ரவிசங்கர் பிரசாத், திரு. சுசில் குமார் மோடி, திரு. ராஜீவ் பிரதாப் ரூடி உள்ளிட்டோர் இந்த நிகழ்ச்சியில் கலந்து கொண்டனர்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்
சிறப்பு சேவைகள் மற்றும் கட்டுரைகள்
வெளிநாட்டு வேலைக்குச் செல்வோர் அங்கீகரிக்கப்பட்ட முகவர்கள் மூலமே செல்ல வேண்டும் – குடிபெயர்வோர் பாதுகாவலர்
வெளிநாடுகளில் வேலைக்குச் செல்வோர், அங்கீகரிக்கப்பட்ட முகவர்கள் மூலம் மட்டுமே செல்ல வேண்டும் என, வெளியுறவு அமைச்சகத்தின் சென்னை கிளை குடிபெயர்வோர் பாதுகாவலர் திரு.எம்.வெங்கடாசலம் தெரிவித்துள்ளார்.
“திரைகடல் ஓடியும் திரவியம் தேடு – பாதுகாப்பாக” என்ற தலைப்பில், சென்னை பெசன்ட் நகர் எலியட்ஸ் கடற்கரையில் இன்று நடைபெற்ற நடைபயணத்தை, சென்னை மாநகர காவல் ஆணையர் திரு.சங்கர் ஜிவால் தொடங்கி வைத்தார்.
அப்போது பேசிய அவர், வெளிநாடுகளுக்கு வேலைக்குச் செல்வோர் பாதுகாப்பாக இருக்க வேண்டும் என்றும், வெளியுறவு அமைச்சகத்தால் அங்கீகரிக்கப்பட்ட முகவர்களை மட்டுமே அணுக வேண்டும் என்றும் தெரிவித்தார்.
தொடர்ந்து பேசிய குடிபெயர்வோர் பாதுகாவலர் திரு.வெங்கடாசலம், முறையான ஆவணங்களைப் பயன்படுத்தி வெளிநாடு செல்பவர்களுக்கு மட்டுமே, அந்தந்த நாடுகளில் உள்ள இந்திய தூதரகம் உதவி செய்ய முடியும் என்றார்.
முறையான முகவர்கள் மூலம் வெளிநாட்டுப் பயணம் மேற்கொள்வோருக்கு மட்டுமே தமிழ்நாட்டிலும், புதுதில்லியிலும் உள்ள குடிபெயர்வோர் பாதுகாவலர் அலுவலகம் உதவ முடியும் என்றும் அவர் குறிப்பிட்டார்.
அங்கீகாரம் இல்லாத முகவர்கள் மூலம் வெளிநாடு செல்பவர்களுக்கு ஏற்படும் பிரச்சனைகளுக்கு, குடிபெயர்வோர் பாதுகாவலர் அலுவலகம் நேரடியாக தீர்வு காண இயலாது என்றும், அத்தகைய புகார்களை விசாரித்து காவல் துறை, நீதிமன்றம் போன்றவற்றின் உதவியுடன் மட்டுமே தீர்த்து வைக்க முடியும் என்றும் அவர் கூறினார்.
தமிழகத்தில் தினந்தோறும் சுமார் 30-க்கும் மேற்பட்ட புகார்கள் விசாரிக்கப்பட்டு வருவதாக தெரிவித்த திரு.வெங்கடாசலம், வெளிநாடு செல்வோருக்கான இத்தகைய சிரமங்களை தவிர்க்கும் வகையில், இந்த விழிப்புணர்வு நடைபயணம் ஏற்பாடு செய்யப்பட்டதாகவும் அவர் தெரிவித்தார்.
இந்தியாவிலும், வெளிநாடுகளிலும் உள்ள அங்கீகரிக்கப்பட்ட முகவர்களின் பட்டியலை www.emigrate.gov.in என்ற இணையதளத்தில் அறிந்து கொள்ளலாம் எனவும் அவர் கூறினார்.
வெளிநாடு செல்பவர்களுக்கு அந்தந்த நாடுகளால் அங்கீகரிக்கப்பட்ட மருத்துவச் சான்றிதழை, தொழிலாளர் அரசு ஈட்டுறுதிக் கழகம் – ESIC வழங்குவதாக, அதன் இயக்குனர் டாக்டர் ராஜமூர்த்தி இந்நிகழ்ச்சியில் பேசுகையில் தெரிவித்தார்.
வெளிநாடு செல்வோர் நலன் தொடர்பான அனைத்துத் துறையினரும் இந்த நிகழ்ச்சியில் பங்கேற்றிருப்பது பாராட்டுக்குரியது என்றும், இத்துறையின் சேவைகள் பற்றிய தகவலை மக்கள் அறிந்து கொள்ள இது பெரிதும் உதவிகரமாக இருக்கும் என்றும் அவர் குறிப்பிட்டார்.
இந்த நடைபயணத்தில் மத்திய அரசின் பத்திரிகை தகவல் அலுவலக இயக்குனர் திரு.பி.குருபாபு, அங்கீகரிக்கப்பட்ட முகவர்கள், பெசன்ட் நகர் நடைபயிற்சியாளர்கள் சங்க உறுப்பினர்கள் உள்ளிட்ட ஏராளமானோர் பங்கேற்றனர்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில் நிறுவனங்களுக்கு நிலுவையில் உள்ள பாக்கிகள்
குறு, சிறு தொழில் நிறுவனங்கள் தாமதமாகப் பணம் செலுத்த குறு, சிறு தொழில் நிறுவன வசதி கவுன்சில்களில் விண்ணப்பங்களை அளிக்கலாம். இந்தக் கவுன்சில்களால் விண்ணப்பம் அனுமதிக்கப்பட்ட பின் , அது ஒரு வழக்காக மாறும். இதுபோன்ற பிரச்சனைகளுக்குத் தீர்வுகாண அரசு கீழ்க்காணும் நடவடிக்கைகளை மேற்கொள்கிறது.
• குறு, சிறு மற்றும் நடுத்தர தொழில்கள் மேம்பாட்டு சட்டம், 2006 இன் விதிகள் கீழ், குறு மற்றும் சிறு நிறுவனங்கள் தாமதமாகப் பணம் செலுத்தும் வழக்குகளைக் கையாள்வதற்காக மாநிலங்கள்/யூனியன் பிரதேசங்களில் குறு மற்றும் சிறு தொழில் வசதிக் கவுன்சில்கள்  அமைக்கப்பட்டுள்ளன. .
• எம்எஸ்எம்இக்கள் அமைச்சகம் 30.10.2017 அன்று சமாதான் இணையப்பக்கத்தை  அறிமுகப்படுத்தியது.
• தற்சார்பு இந்தியா திட்ட அறிவிப்புக்குப் பின், எம்எஸ்எம்இக்களுக்கு மத்திய அமைச்சகங்கள்/துறைகள்/பொதுத் துறை நிறுவனங்களின் நிலுவைத் தொகைகள் மற்றும் மாதாந்திரப் பணம் செலுத்துதல் பற்றி தகவல் தெரிவிப்பதற்காக சமாதான் இணையப்பக்கத்திற்குள் ஒரு சிறப்பு துணைப்பக்கத்தை எம்எஸ்எம்இ அமைச்சகம், 14.06.2020 அன்று உருவாக்கியது. மே 2020 முதல் டிசம்பர் 05, 2022 வரை அரசு அமைச்சகங்கள் / துறைகள் / மத்திய பொதுத் துறை நிறுவனங்கள் மூலம் எம்எஸ்எம்இ விற்பனையாளர்களுக்கு ரூ. 1,65,034.09 கோடி நிலுவைத் தொகை செலுத்தப்பட்டுள்ளது.
• 2019-20ல் 79 ஆக இருந்த குறு, சிறு தொழில் நிறுவன வசதி கவுன்சில்களின் எண்ணிக்கை 2022-23ல் 113 ஆக அதிகரித்துள்ளது. தில்லி, ஜம்மு காஷ்மீர், கர்நாடகா, மகாராஷ்டிரா, பஞ்சாப், ராஜஸ்தான், தமிழ்நாடு, தெலுங்கானா ஆகிய மாநிலங்களில் ஒன்றுக்கும் மேற்பட்ட குறு, சிறு தொழில் நிறுவன வசதி கவுன்சில்கள் அமைக்கப்பட்டுள்ளன.
மத்திய குறு, சிறு மற்றும் நடுத்தர தொழில் துறை இணையமைச்சர் பானு பிரதாப் சிங் வர்மா, மக்களவையில் எழுத்துப்பூர்வமாக அளித்த பதிலில் இத்தகவலைத் தெரிவித்துள்ளார்.
கப்பல் போக்குவரத்து அமைச்சகம்
பாரதீப், எண்ணூர், தூத்துக்குடி ஆகிய முக்கிய துறைமுகங்கள் கடல்நீரைக் குடிநீராக்குவதிலும் மறுசுழற்சி செய்வதிலும் முன்னோடியாகத் திகழும்
கப்பல்துறை அமைச்சகத்தின்கீழ் இயங்கிவரும் பாரதீப், எண்ணூர் காமராஜர், தூத்துக்குடி வ.உ.சிதம்பரனார் துறைமுகங்களின் வளாகங்களில் கடல்நீரைக் குடிநீராக்கவும், மறுசுழற்சி மூலம் தண்ணீரைப் பயன்படுத்தவும் முன்னோடித் திட்டங்கள் செயல்படுத்தப்படவுள்ளன. மத்திய கப்பல்துறை, சாலைப் போக்குவரத்து மற்றும் நெடுஞ்சாலை, நீர்வளத்துறை, நதி மேம்பாடு, கங்கை நதி புத்துயிரூட்டல்துறை அமைச்சர் திரு நிதின் கட்கரி, அண்மையில் துறைமுகங்களின் தலைவர்கள் பங்கேற்றக் கூட்டத்திற்கு தலைமை தாங்கினார். அப்போது, கடல்நீரைக் குடிநீராக்கும் தொழில்நுட்பம் பற்றியும், அவற்றை முக்கியத் துறைமுகங்களில் நடைமுறைப்படுத்துவது குறித்தும் விவாதிக்கப்பட்டது. இதன் தொடர்ச்சியாக, துறைமுக வளாகங்களில் கடல்நீரை குடிநீராக்கும் நிலையங்களை உடனடியாக அமைக்க, அமைச்சர் உத்தரவிட்டார். இந்தத் திட்டத்தின் மூலம், தினசரி 13 மில்லியன் லிட்டர் தண்ணீர் பயன்படுத்தும் தூத்துக்குடி நகரின் தேவையில், 20 சதவீதத்தை துறைமுகத்தின் பயன்பாட்டுக்குப் போக அளிக்கமுடியும். இதேபோல, சென்னை நகரின் தண்ணீர் தேவையில் ஒரு சதவீதத்தைப் பயன்படுத்தும் சென்னைத் துறைமுகத்தின் தண்ணீர்த் தேவை முழுவதையும் குறைந்த செலவில் நிறைவேற்ற முடியும். தண்ணீர்ப் பாதுகாப்பு மற்றும் அதன் மறுபயன்பாட்டை மேம்படுத்தும் அமைச்சகத்தின் நோக்கத்தின் அடிப்படையில், இந்த முயற்சிகள் மேற்கொள்ளப்படுகின்றன.
கூட்டத்தின்போது, சவ்வூடு பரவுதல்  முறையில் புதிய தொழில்நுட்பத்தைப் பயன்படுத்தி, கடல்நீரைக் குடிநீராக்கும் திட்டத்தை செயல்படுத்துவது என்றும், அதன்மூலம் சில துறைமுகங்களில் தற்போது தண்ணீருக்குச் செலவழிக்கப்படும் தொகையைவிட குறைந்த செலவில் தண்ணீரைப் பெறமுடியும் என்றும் யோசனை தெரிவிக்கப்பட்டது. அனைத்துத் துறைமுகங்களிலும் கடல்நீரைக் குடிநீராக்கும் நிலையங்களை உடனடியாக அமைக்க திரு. நிதின் கட்கரி உத்தரவிட்டுள்ளார்.
இந்தக் கூட்டத்தில் உரையாற்றிய திரு. கட்கரி, துறைமுகங்களில் அமைக்கப்படும் கடல்நீரை குடிநீராக்கும் நிலையங்கள் மூலம் பெறும் தண்ணீரை துறைமுகங்களின் தண்ணீர்த் தேவைக்குப் பயன்படுத்துவதுடன், அருகில் உள்ள குடியிருப்புகளுக்கும் அதனை வழங்கலாம் என்றும் கூறினார். தண்ணீரிலிருந்து மீத்தேன், கரியமிலவாயு, உயிரி இயற்கை எரிவாயு ஆகியவற்றை பிரித்தெடுக்கும் முயற்சிகளை மேற்கொள்ள வேண்டுமென்றும் திரு. கட்கரி கூறினார். கழிவுநீரைச் சுத்திகரித்து அவற்றை பல்வேறு ரயில்நிலையங்களில் ரயில் பெட்டிகளைச் சுத்தம் செய்யவும், அருகில் உள்ள மின்உற்பத்தி நிலையங்களுக்கு அதைப் பயன்படுத்தவும் சாத்தியக்கூறுகளை ஆராயுமாறு துறைமுகத் தலைவர்களுக்கு அவர் உத்தரவிட்டார்.
கடல்நீரைக் குடிநீராக்கும் திட்டத்திற்கான மின்சாரத்திற்கு ஆகும் செலவு குறித்தும் விவாதிக்கப்பட்டது. குறைந்த செலவில் மின்சாரம் தயாரிக்கும் காற்றாலைகள் மற்றும் சூரிய சக்தி நிலையங்கள் மூலம் புதுப்பிக்கக்கூடிய எரிசக்தி வாய்ப்புகளை கண்டறியுமாறும் திரு. நிதின் கட்கரி ஆலோசனை வழங்கினார். இது, கடல்நீரைக் குடிநீராக்கும் செலவில் 20 சதவீதத்தைக் குறைக்க பயன்படும். கடல்நீரை குடிநீராக்கும் திட்டப் பயன்பாடுகள், நகரங்களின் நீர்கொள்முதல் விலை மற்றும் மின்சாரக் கட்டணத்திற்கு ஏற்ப துறைமுகத்திற்கு துறைமுகம் வேறுபடும்.
-----
(Visitor Counter : 72
அறிவியல் மற்றும் தொழில்நுட்பத்துறை
ஆர்ட்டிக் கடலில் பனிக்கட்டி குறைவது சுற்றுச்சூழலுக்கு நல்லதல்ல: துருவப்பகுதி மற்றும் பெருங்கடல் ஆராய்ச்சிக்கான தேசிய மையம் எச்சரிக்கை
சர்வதேச அளவில் புவி வெப்பமாதலின் காரணமாக ஆர்ட்டிக் கடலின் பனிக்கட்டி அளவானது பெருமளவில் குறைந்து வருவதாக துருவப்பகுதி மற்றும் பெருங்கடல் ஆராய்ச்சிக்கான தேசிய மையம்  கண்டறிந்துள்ளது. கடலின் பனிக்கட்டி அளவு குறைவது என்பது உள்ளூர் நிலையில் நீர் ஆவியாதல், காற்றின் ஈரப்பதம், மேகமூட்டம் மற்றும் மழையின் அளவு ஆகியவற்றை அதிகரிக்கச் செய்கிறது. பருவநிலை மாறுதலை மிக நுட்பமாகத் தெரிவிக்கின்ற குறியீடாக ஆர்ட்டிக் கடலின் பனிக்கட்டி விளங்குகிறது. இதில் ஏற்படும் தாக்கமானது பருவநிலை அமைப்பின் பிற கூறுகளின் மீதும் எதிர் தாக்கத்தை ஏற்படுத்தும்.
தனது கூர்நோக்கல் ஆய்வுகளின் அடிப்படையில் கடந்த 41 ஆண்டுகளில் ஆர்ட்டிக் கடலின் பனிக்கட்டி அளவானது அதிக அளவில் குறைந்தது ஜுலை 2019இல்தான் என்று துருவப்பகுதி மற்றும் பெருங்கடல் ஆராய்ச்சிக்கான தேசிய மையம் குறிப்பிட்டுள்ளது. கடந்த 40 ஆண்டுகளில்  ஒவ்வொரு பத்தாண்டுக்கும் கடலின் பனிக்கட்டி அளவு ‘-4.7%’ என்ற விகிதத்தில் குறைந்து வருகிறது. ஆனால் ஜுலை 2019இல் இந்தக் குறைவு விகிதம் ‘-13%’ ஆக உள்ளது கண்டறியப்பட்டுள்ளது. இதே நிலை தொடருமானால் 2050ஆம் ஆண்டில் ஆர்ட்டிக் கடலில் பனிக்கட்டியே இல்லாத நிலை ஏற்படும். இது மனிதகுலத்துக்கும் ,ஒட்டுமொத்தமான சுற்றுச்சூழலுக்கும் ஆபத்தாக அமையும்.
மனித வள மேம்பாட்டு அமைச்சகம்
இந்தியா-இங்கிலாந்துஇடையே வர்த்தக பேச்சுக்கள் நடைபெற்று வருகின்றன; ஆகஸ்ட் 31-ம் தேதிக்குள் நிறைவடையும்: வர்த்தகத்துறை செயலாளர்
இந்தியா-இங்கிலாந்து இடையேயான வர்த்தக பேச்சுக்கள் நடைபெற்று வருகின்றன; இங்கிலாந்துடன் இரண்டு புரிந்துணர்வு ஒப்பந்தங்களில் கையெழுத்திட்ட பிறகு செய்தியாளர்களிடம் பேசிய வர்த்தகத்துறை செயலாளர் திரு பி பி ஆர் சுப்பிரமணியம், இந்தியா-இங்கிலாந்து இடையே தடையற்ற வர்த்தக ஒப்பந்தம் ஆகஸ்ட் 31-ம் தேதிக்குள் நிறைவடையும் என்று தெரிவித்தார்.
இரண்டு நாடுகளும் ஒப்புதல் அளித்த பிறகு, ஒப்பந்தத்தில் இருநாட்டு தலைவர்களும் கையெழுத்திடுவார்கள் என்று அவர் கூறினார்.
முன்னதாக, கடல்சார் கல்வி உள்ளிட்ட கல்வி தகுதிகளை பரஸ்பரம் இருநாடுகளும் அங்கீகரித்தல் மற்றும் சுகாதாரப் பணி கட்டமைப்பு ஆகியவற்றில் இருநாடுகளுக்கிடையே ஒப்பந்தம் கையெழுத்தானது.
அதன்படி, மேல்நிலை பள்ளிக் கல்வி மற்றும் பல்கலைக்கழக படிப்பிற்கு முந்தைய கல்வி சான்றிதழ்கள் இங்கிலாந்தில் உயர்கல்வி படிப்பதற்கு தகுதியாக எடுத்துக் கொள்ளப்படும். இருநாடுகளில் உள்ள இளநிலை, முதுநிலை மற்றும் ஆராய்ச்சி பட்டப்படிப்புகள் சமமாகக் கருதப்படும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843544